बरेली, 22 जनवरी । माननीय जनपद न्यायाधीश/ अध्यक्ष जिला विधिक सेवा प्राधिकरण श्री विनोद कुमार द्वारा कल दिनांक 21 जनवरी 2023 दिन शनिवार को आर्बिट्रेशन की विशेष लोक अदालत का शुभारम्भ किया गया।
 विशेष लोक अदालत में सभी अपर जिला जज, फाइनेंस कंपनियों के अधिकारियों, अधिवक्ताओं एवं पदाधिकारियों ने प्रतिभाग किया तथा आर्बिट्रेशन निष्पादन के लंबित वादों का निस्तारण कराया।
 नोडल अधिकारी लोक अदालत/अपर जिला जज श्री अरविंद कुमार यादव ने बताया कि विशेष लोक अदालत के माध्यम से विभिन्न सत्र न्यायालयों द्वारा आर्बिट्रेशन निष्पादन के लंबित 49 वादों का सफल निस्तारण किया गया।
 सचिव जिला विधिक सेवा प्राधिकरण न्यायाधीश श्री सौरभ कुमार वर्मा ने बताया कि आर्बिट्रेशन की विशेष लोक अदालत में अपर जिला जज श्री हरेन्द्र बहादुर सिंह द्वारा 01 वाद, श्री उत्कर्ष यादव द्वारा 19 वाद, श्रीमती प्रतिभा सक्सेना द्वारा 03 वाद, श्री तबरेज अहमद द्वारा 19 वाद, श्री हरि प्रकाश गुप्ता द्वारा 01 वाद, श्री अरविंद कुमार यादव द्वारा 06 वादों का निस्तारण किया गया।
 लोक अदालत में वादकारियों की सुविधा के लिए जिला विधिक सेवा प्राधिकरण की हेल्पडेस्क भी स्थापित की गई। जिसमें आने वाले वादकारियों को असुविधा से बचाने के लिए तथा अन्य लंबित मामलों के संबंध में जानकारियां हेल्पडेस्क पर मौजूद पी. एल. वी. द्वारा प्रदान कराई गई।
 
बरेली, बाईस जनवरी । माननीय जनपद न्यायाधीश/ अध्यक्ष जिला विधिक सेवा प्राधिकरण श्री विनोद कुमार द्वारा कल दिनांक इक्कीस जनवरी दो हज़ार तेईस दिन शनिवार को आर्बिट्रेशन की विशेष लोक अदालत का शुभारम्भ किया गया। विशेष लोक अदालत में सभी अपर जिला जज, फाइनेंस कंपनियों के अधिकारियों, अधिवक्ताओं एवं पदाधिकारियों ने प्रतिभाग किया तथा आर्बिट्रेशन निष्पादन के लंबित वादों का निस्तारण कराया। नोडल अधिकारी लोक अदालत/अपर जिला जज श्री अरविंद कुमार यादव ने बताया कि विशेष लोक अदालत के माध्यम से विभिन्न सत्र न्यायालयों द्वारा आर्बिट्रेशन निष्पादन के लंबित उनचास वादों का सफल निस्तारण किया गया। सचिव जिला विधिक सेवा प्राधिकरण न्यायाधीश श्री सौरभ कुमार वर्मा ने बताया कि आर्बिट्रेशन की विशेष लोक अदालत में अपर जिला जज श्री हरेन्द्र बहादुर सिंह द्वारा एक वाद, श्री उत्कर्ष यादव द्वारा उन्नीस वाद, श्रीमती प्रतिभा सक्सेना द्वारा तीन वाद, श्री तबरेज अहमद द्वारा उन्नीस वाद, श्री हरि प्रकाश गुप्ता द्वारा एक वाद, श्री अरविंद कुमार यादव द्वारा छः वादों का निस्तारण किया गया। लोक अदालत में वादकारियों की सुविधा के लिए जिला विधिक सेवा प्राधिकरण की हेल्पडेस्क भी स्थापित की गई। जिसमें आने वाले वादकारियों को असुविधा से बचाने के लिए तथा अन्य लंबित मामलों के संबंध में जानकारियां हेल्पडेस्क पर मौजूद पी. एल. वी. द्वारा प्रदान कराई गई।